b'\n_START_ARTICLE_\nTimecop\n_START_SECTION_\nJuoni\n_START_PARAGRAPH_\nVuonna 1994 kehitettiin aikakone, jolla pystyt\xc3\xa4\xc3\xa4n siirtym\xc3\xa4\xc3\xa4n ajassa taaksep\xc3\xa4in. Aikamatkailun v\xc3\xa4\xc3\xa4rink\xc3\xa4ytt\xc3\xb6\xc3\xa4 est\xc3\xa4m\xc3\xa4\xc3\xa4n perustettiin erikoisryhm\xc3\xa4, johon elokuvan p\xc3\xa4\xc3\xa4henkil\xc3\xb6 Max Walker kuuluu. H\xc3\xa4nen toimeenkuvaansa kuuluu "aikavarkaiden" kiinni saaminen. Er\xc3\xa4\xc3\xa4n\xc3\xa4 iltana tuntemattomat miehet murtautuvat Walkerin kotiin ja tappavat h\xc3\xa4nen vaimonsa. Kymmenen vuotta kuluu ja Walker ty\xc3\xb6skentelee edelleen erikoisryhm\xc3\xa4ss\xc3\xa4, mutta jotkut h\xc3\xa4nen ryhm\xc3\xa4st\xc3\xa4\xc3\xa4n ovat alkaneet itsekin tehd\xc3\xa4 aikavarkauksia. Yritt\xc3\xa4ess\xc3\xa4\xc3\xa4n pys\xc3\xa4ytt\xc3\xa4\xc3\xa4 heit\xc3\xa4 Walker p\xc3\xa4\xc3\xa4see suuren jutun j\xc3\xa4ljille, mik\xc3\xa4 johdattaa h\xc3\xa4net senaattori Aaron McCombin luokse. Pian Walker huomaakin vaimonsa murhassa ja McCombissa monia yht\xc3\xa4l\xc3\xa4isyyksi\xc3\xa4. Walker l\xc3\xa4htee McCombin per\xc3\xa4\xc3\xa4n halki ajan, ja samalla h\xc3\xa4nell\xc3\xa4 on mahdollisuus korjata vuosien takaiset virheet.'